Berlingske Tidende, 1784-04-12
Da Kiøbmand Hr. Jens Woller Vorndran her i Callundborg har, til Jurisdictionens Skifte=Forvaltere, deponeret Halvtredsindstive Rigsdaler, som han, efter oprettede Testamente med hans Kone Mad. Pernille Rohde af Dato 30te Decbr. 1774 og confirmeret den 18de Februar. 1780, ved nyt Ægteskabs Jndtrædelse, var pligtig at betale bemelte hans sal. Kones Arvinger, hvilke han har angivet at være følgende: Poul Helles Rohde, Kiøbmand i Ebbeltoft, Olluf Rohde, Proprietair i Jylland, Karen Jens Datter Rohde, i Ægteskab med Sr. Hans Broch, Kiøbmand i Greenaae, Jomfrue Bollette Rohde, opholdende sig ved Haderslef, afg. Maren Jens Datter Rohde og afdøde Mand sal. Tørslefs Børn, som dog ikke vides hvor er eller hvor mange, og endelig Else Jens Datter Rohde, Enke efter afg. Jørgen Faaborg; saa formoder man vel at denne Anmeldelse er rigtig, dog i Steden for anden beviislig Forklaring derom, kan udfordres en Attest af Kirke=Bogen, at disse ere alle sal. Mad. Pernille Vorndran fød Rohde, hendes Heel= eller Halvsødskende, og at hun ellers ingen Arvinger i opstigende Linie paa Fædrene og Møderne Side har haft, naar saadan Rigtighed tilveiebringes, skal enhver sin Andeel i fornævnte 50 Rdlr., saa vidt de Myndige angaaer af Skifte=Retten vorde udbetalt imod behørig Afkald: men angaaende afg. Maren Jens Datter Rohdes Børn, maae i Særdeleshed giøres beviislig Forklaring, hvor mange og af hvad Kiøn de er, samt tillige enhvers Alder og Opholdsted anført; denne Publication ville enhver Vedkommende behage at holde sig efterrettelig. Callundborg, den 25de Martii 1784. M. Leerager. U. C. Ludvigsen. N. Ved Forandring af Boepæl og Levebrød, bliver en Kjøbstæden Nyekiøbing i Sielland ud til Allgaden og nær ved Kirken beliggende Gaard, med sine Brandredskaber, ved Auction bortsolgt Torsdagen den 29de April om Formiddagen Kl. 10 Slet, i bemelte Nyekiøbing, efter de Conditioner som paa Auctionsstedet vorder bekiendtgjort, og forinden kan erfares paa Kammer- og Høyeste Rets Advocat Hr. Justits Raad Colbiørnsens Comptoir i Kiöbenhavn af Fuldmægtigen Hr. Hiort. Og skulde nogen under Haanden hellere vilde afkjöbe Gaarden, da kan med hannem derom ligeledes træffes Accorde, naar saadant skeer saa Betids, at Auctionen inden fornævnte Tid kan blive offentlig aflyst. Gaarden bestaaer i 4 sammenbygte Længder og ved en nye Mellemlængde midt i Gaarden til Vogn Remisse samt andre Beqvemmeligheder findes indrettet i 2de lige store Afdelinger - den er asseureret i Kiøbstædernes Brand Casse for 2180 Rdlr. - findes i god beboelig Stand for enhver anstændig Familie, som enten behager at boe i denne bekiendte smukke Egn ved Skov og Strand, eller attraaer at ernære sig af Kiøbmands Handelen, Brøggen og Brændeviinsbrænden. I Brøggerhuset, staaer en Post forsynet med godt fersk Vand. Til Gaarden er en nye Teglhængt Haugestue, saa og, tvende indhegnede Haugen med Asparges Land Morbær-Færsken- og Abrikos- samt andre fine Frugt-Træer, iligemaade et med Kleverfröe besaaet Vænge paa omtrent 9 Skiepper Land, omsat med Steen gierde, og et ny mahlet Leed, hvilket alt uden videre Tillysning herved bekiendtgiøres til vedkommende Liebhaberes behagelige Efterretning. De 3de af det Kongelige Stift Walløes Hoved= og Lade gaarde Gunderup og de 2de Lellinge Gaarde, med underlagte gode Korn-Tiender, bliver til Bortforpagtning fra 1ste Mai 1785, den første paa 9 Aar, og de 2de sidste paa 12 Aar, stillede til offentlig Auction paa det store Vertshuus i Kiøge, Prindsen kaldet, Tirsdagen den 27de April førstkommende, om Formiddagen Kl. 10 Slet, hvortil Conditionerne forinden ere at see i Stiftets Skriverstue paa Billesborg, og ellers paa AuctionsStedet nærmere vorde bekiendtgjorte, imidlertid tiener til Liebhabernes Efterretning, at disse 3de Gaarde ere inddeelte og deels indrettede til at drives paa Holstensk Maade, i 9, 11, og 12 Kobler foruden Enghauger, samt at der er fornøden Antal af Bønder til at forrette Hoveriet ved hver Gaard i Proportion af Gaardenes Størrelse.